**Gazdasági összefoglaló, közbeszerzési összesítő (2018.03.26.-2018.04.01.)**

**A háztartási eszközöket gyártó, a Bosch Csoport tulajdonában levő, BSH Hausgeräte GmbH egy 110 millió euró értékű beruházás részeként új mosógépgyártó üzemet létesít a Hunyad megyei Piskiben.** A vállalat már megvásárolta azt a 40 hektáros területet, amelyen az üzem, egy logisztikai központ, illetve egy adminisztrációs épület kap helyet. Az építkezések még ebben az évben elkezdődnek, és várhatóan 2020-ban kezdik meg a mosógépgyártást az üzemben. A gyár 2022-re a vállalat várakozásai szerint 1 millió mosógépet fog gyártani évente az európai piacra. Ez lesz a BSH negyedik európai üzeme – a németországi, spanyolországi és lengyelországi után –, amelyben mosógépeket gyártanak. A beruházásnak köszönhetően a városban 700 új munkahely jön létre.

<http://penzcsinalok.transindex.ro/hir/20180329-mosogepgyarat-epit-a-bosch-hunyad-megyeben>

**A Bosch Kolozsváron is beruház, 25 millió euró értékű kutatás-fejlesztési központot hoznak létre a belvárosban.** A hat emeletes, mintegy 17 ezer négyzetméter felületű épületbe várhatóan 2019-ben költöznek be a Bosch kolozsvári mérnök alkalmazottai, akik eddig a városban szétszórtan dolgoztak. Az új épületben mintegy ötszázan fognak dolgozni a Bosch fejlesztésein. A kolozsvári fejlesztési projektek mintegy fele a gépkocsik automatizált vezetésére vonatkozik. A Bosch csoport romániai igazgatója, Mihai Boldijar kijelentette, azért tartották szükségesnek az új irodaház felépítését, mert a társaság az elmúlt öt évben kiterjesztette a romániai kutatási, fejlesztési tevékenységét. Hozzátette, az új épület jelzi, hogy a Bosch a jövőben is helyi szakértők bevonásával Romániában kíván megoldásokat keresni a jövő technológiájához, az új központ „a technológiai fejlődés egyik legfontosabb előőrse” lesz. A Bosch 2013-ban hozta létre a kolozsvári mérnöki központját.

<https://kronika.ro/gazdasag/kutatasi-fejlesztesi-kozpontot-epit-kolozsvaron-a-bosch>

**Temesvár szélén épül meg az IKEA harmadik romániai üzlete.** Az első és mindeddig egyetlen IKEA-üzlet 2007-ben nyílt meg Romániában, Bukarestben, a második bukaresti üzlet pedig idén év végéig kerül megnyitásra. Temesvár mellett Kolozsváron és Brassóban is tervezi az IKEA egy-egy áruház megnyitását, eddig legbiztosabbnak viszont a temesvári projekt tűnik, ahol a bútoráruház-lánc már a városrendészeti bizonylatot is megkapta a Temesvár melletti Újszentes önkormányzatától az üzlet megépítésére. A munkálatok előreláthatóan három évig tartanak majd.

<http://www.maszol.ro/index.php/gazdasag/94096-eld-lt-itt-epul-meg-a-harmadik-romaniai-ikea-uzlet>

**Önerőből csatlakozna az észak-erdélyi autópályához a nagyváradi önkormányzat.** Újabb megállapodást kötött az Országút- és Autópálya-kezelő Országos Vállalattal a Nagyváradi Önkormányzat annak érdekében, hogy a leendő észak-erdélyi autópályáról bekötőút vezessen a megyeszékhely körgyűrűjére. A sztráda tervezői elfeledkezhettek Nagyvárad közvetlen csatlakoztatásáról, így a városvezetés kénytelen maga pótolni a mulasztást. Ilie Bolojan polgármester legutóbbi sajtótájékoztatóján arról számolt be, hogy a városvezetés múlt héten újabb megállapodást kötött az útkezelő vállalattal, amelyben vállalja, hogy biztosítja a bekötőút építéséhez szükséges területet és dokumentációt. Emlékeztetett, hogy a váradi önkormányzat tavaly kötött együttműködési szerződést az útkezelő vállalattal, és vállalta, hogy elkészíti a beruházás megvalósíthatósági tanulmányát, illetve az infrastruktúrafejlesztési program keretében próbál támogatást szerezni a projektre.

<https://kronika.ro/erdelyi-hirek/onerobol-csatlakozna-az-eszak-erdelyi-autopalyahoz-a-nagyvaradi-onkormanyzat>

**A Szatmár Megyei Tanács mintegy 866.000 eurós vissza nem térítendő támogatást nyert el az Interreg V-A Románia-Magyarország Program keretéből egy egész megyére kiterjedő jégeső-elhárító rendszer kiépítésére.** Az 1,5 millió euró összértékű projekt keretében a megyében 40 darab talajgenerátort helyeznek el, amelyek segítségével a megye mezőgazdasági területeit kívánják megóvni a jégkároktól. A rendszer megegyezik azzal, melyet Magyarországon az elmúlt évek során telepítettek. A szatmári rendszer olyannyira magyarországi mintára épül, hogy a Napkor-i (Szabolcs-Szatmár-Bereg megye) időjárási radarállomás képeiből nyert információk alapján az OMSZ riasztása fogja azt működésbe hozni. A projekt megvalósítását 2018 tavaszán kezdik el és 30 hónap alatt valósítják meg.

<http://www.zf.ro/zf-transilvania/finantare-europeana-de-866-000-de-euro-pentru-implementarea-unui-sistem-antigrindina-in-judetul-satu-mare-17103271>

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |  |
| --- | --- | --- | --- | --- | --- | --- |
| **Ágazat** | | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BÚTOR** | **bútorok közbeszerzése** | **Bútorok beszerzése kolozsvári felsőoktatási intézményekbe** (Kolozs megye) | | 2018.05.07. | 66.940,12 | **UNIVERSITATEA "BABES-BOLYAI"**,Cím: str. Kogalniceanu, nr.1, Cluj-Napoca, Cod postal: 400084, Romania, Tel. +40 264405300, Email: ancuta.toma@ubbcluj.ro, Fax: +40 264590592, www.ubbcluj.ro, Kapcsolattartó személy: Toma Ancuta |
| **EGÉSZSÉGÜGY** | **orvosi felszerelések közbeszerzése** | **Orvosi felszerelések beszerzése, beszerelése és üzembe helyezése** (Temes megye) | | 2018.04.30. | 4.931.157,81 | **SPITALUL CLINIC DE BOLI INFECTIOASE SI PNEUMOFTIZIOLOGIE DR. VICTOR BABES TIMISOARA**, str. Gheorghe Adam Nr. 13, Timisoara, Cod postal: 300310, Romania, Tel. +40 722169562, Email: achizitii\_vbabes@yahoo.com, Fax: +40 256207735, www.spitalul-vbabes-tm.ro, Kapcsolattartó személy: Florin Iacobescu |
|  | **orvosi felszerelések közbeszerzése** | **Laboratóriumi reagensek beszerzése** (Kolozs megye) | | 2018.04.30. | 107.040 | **Institutul Oncologic Prof. Dr. I. Chiricuta Cluj-Napoca**, Cím: Str. Republicii nr. 34-36, Cluj-Napoca, Cod postal: 400015, Romania, Marcela Muresan, Tel. +40 264590056, Email: achizitii@iocn.ro, dannyella\_pop@yahoo.com, Fax: +40 264590056, www.iocn.ro |
|  | **orvosi felszerelések közbeszerzése** | **Laboratóriumi reagensek beszerzése** (Temes megye) | | 2018.05.03. | 145.320,13 | **Spital Clinic Judetean de Urgenta "Pius Brinzeu" Timisoara**, Cím: Bld. Liviu Rebreanu, nr. 156, Timisoara, Cod postal: 300736, Romania, Tel. +40 0356433114, Email: aprovizionare@hosptm.ro, Fax: +40 356433114, Kapcsolattartó személy: Ion Petre |
|  | **gyógyszerek közbeszerzése** | **Fertőzés elleni szerek beszerzése** (Kolozs megye) | | 2018.04.30. | 111.627,97 | **SPITALUL CLINIC C.F. CLUJ**,  Cím: STR. REPUBLICII, NR. 18, Cluj-Napoca, Cod postal: 400015, Romania, Pop Narcisa, Tel. +40 264598591, Email: achizitii\_sucf@yahoo.com, Fax: +40 264598278 |
| **ÉPÍTKEZÉSEK** | **építkezések és javítások közbeszerzése** | **Vasúti felépítmény megerősítése - talpfák és azok tartószerkezeteinek cseréje** (Szilágy megye) | | 2018.05.02. | 404.642,61 | **Compania Nationala de Cai Ferate "CFR" – SA**, **Sucursala Regionala CF Cluj**, Cím: Cluj-Napoca, Cod postal: 400117, Romania, Tel. +40 264439091, , Email: aron.pop@cfr.ro, Fax: +40 264439091, www.cfr.ro, Kapcsolattartó személy: Aron Pop |
|  | **építkezések és javítások közbeszerzése** | **4 évre szóló keret-megállapodás útkarbantartásra több megyében** (Kolozs, Beszterce, Bihar, Máramaros, Fehér, Szatmár, Szilágy) | | 2018.05.14. | 15.416.029,71 | **COMPANIA NATIONALA DE ADMINISTRARE A INFRASTRUCTURII RUTIERE S.A.**, Cím: BVD. DINICU GOLESCU NR 38, SECTOR 1, Bucuresti, Cod postal: 010873, Romania, Tel. +40 212643310, Email: achizitiipublicebuget@andnet.ro, Fax: +40 212643417, www.cnadnr.ro, Kapcsolattartó személy: BARBULESCU Ioana Silvia |
|  | **építkezések és javítások közbeszerzése** | **4 évre szóló keret-megállapodás útkarbantartásra több megyében** (Arad, Krassó-Szörény, Hunyad, Temes) | | 2018.05.14. | 15.888.096,15 | **COMPANIA NATIONALA DE ADMINISTRARE A INFRASTRUCTURII RUTIERE S.A.**, Cím: BVD. DINICU GOLESCU NR 38, SECTOR 1, Bucuresti, Cod postal: 010873, Romania, Tel. +40 212643310, Email: achizitiipublicebuget@andnet.ro, Fax: +40 212643417, www.cnadnr.ro, Kapcsolattartó személy: BARBULESCU Ioana Silvia |
|  | **építkezések és javítások közbeszerzése** | **4 évre szóló keret-megállapodás útkarbantartásra (Kolozs megye)** | | 2018.05.07. | 63.673.704,40 | **JUDETUL CLUJ (CONSILIUL JUDETEAN)**, Cím: calea Dorobanti, Nr. 106, Cluj-Napoca, Cod postal: 400609, Romania, Tel. +40 372640000, Email: cjc@cjcluj.ro, Fax: +40 372640074, www.cjcluj.ro, Kapcsolattartó személyek: Ratiu Mariana, Cretu Alexandru |
|  | **építkezési szolgáltatások közbeszerzése** | **400 kV-os felsővezeték-rendszer tervezése Marosnémeti (Mintia) és Arad között** (Hunyad és Arad megyék) | | 2018.05.03. | 70.051,00 | **Compania Nationala de Transport al Energiei Electrice "TRANSELECTRICA" S.A.**, Cím: Piata Romanilor, nr. 11, Timisoara, Cod postal: 300100, Romania, Tel. +40 256265143, Email: corina.iova@transelectrica.ro, Fax: +40 256219963, Kapcsolattartó személyek: Corina Iova, Diana Mirea |
| **JÁRMŰVEK** | **járművek közbeszerzése** | **20 db használt villamos beszerzése** (Bihar megye) | | 2018.05.02. | 625.000 | **Oradea Transport Local SA**, Cím: Atelierelor nr. 12, Oradea, Cod postal: 410542, Romania, Tel. +40 259423245, Email: achizitii@otlra.ro, Fax: +40 259426010, www.otlra.ro, Kapcsolattartó személy: Szell Gabriela |
| **VILLAMOSSÁG** | **villamos munkák és berendezések közbeszerzése** | Villamos munkák a zilahi Meszes negyedben **(Szilágy megye)** | | 2018.04.30. | 75.806,35 | **Societatea de Distributie a Energiei Electrice Transilvania Nord S.A. - Sucursala de Distributie a Energiei Electrice Zalau**, Cím: b-dul Mihai Viteazu, nr. 79, Zalau, Cod postal: 450135, Romania, Tel. +40 260605333, Email: Nechita.DacianVasile@distributie-energie.ro, Fax: +40260605704 Kapcsolattartó személy: Nechita Dacian |
|  | **villamos munkák és berendezések közbeszerzése** | **Felsővezetékek és áramátalakítók cseréje, korszerűsítése** (Szatmár megye) | | 2018.05.02. | 430.197,89 | **Societatea De Distributie a Energiei Electrice Transilvania Nord SA, SDEE TRANSILVANIA NORD SA-SUCURSALA SATU MARE**, Cím:  str. Mircea cel Batran, nr. 10, Satu Mare, Cod postal: 440012, Romania, Tel. +40 261805830, Email: sdsatumare@distributie-energie.ro, Fax: +40 261805704, www.edtn.ro, Kapcsolattartó személy: Chiorean Adrian |
|  | **villamos munkák és berendezések közbeszerzése** | **Alumínium vezetékek cseréje Oláhcsaholy községben** (Szatmár megye) | | 2018.05.02. | 441.605,12 | **Societatea De Distributie a Energiei Electrice Transilvania Nord SA, SDEE TRANSILVANIA NORD SA-SUCURSALA SATU MARE**, Cím:  str. Mircea cel Batran, nr. 10, Satu Mare, Cod postal: 440012, Romania, Tel. +40 261805830, Email: sdsatumare@distributie-energie.ro, Fax: +40 261805704, www.edtn.ro, Kapcsolattartó személy: Chiorean Adrian |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | | |